Nr. 39313/04.10.2023

**REFERAT DE APROBARE**

**la proiectul de hotărâre** **privind stabilirea valorii unitare lei/kilometru aferentă sumei forfetare, în vederea acordării unor facilităţi de transport pentru elevi**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
| În conformitate cu prevederille art 83 alin.(1) din *Legea învăţământului preuniversitar* nr. 198/2023, elevii din învăţământul preuniversitar acreditat/autorizat, beneficiază de gratuitate, în condiţiile legii, la serviciile publice de transport public local, metropolitan şi judeţean, pe tot parcursul anului şcolar, în scopul asigurării dreptului la educaţie.În aplicarea acestor dispoziții, Guvernul României a adoptat *Hotărârea nr. 810 din 8 septembrie 2023 pentru aprobarea normelor metodologice privind acordarea facilităţilor de transport pentru elevi*, potrivit căreia consiliile județene adoptă hotărâri prin care stabilesc valoarea unitară lei/kilometru aferentă sumei forfetare de care beneficiază, pe durata cursurilor şcolare, elevii care nu pot fi şcolarizaţi în localitatea de domiciliu şi nu beneficiază de existenţa serviciilor de transport public, de transport de tip curse şcolare sau de transport cu mijloacele de transport aparţinând unităţilor de învăţământ sau consiliilor locale. Așadar, pentru zonele care nu dispun de serviciul de transport public sau de mijloace de transport aparținând unităților de învățământ și unităților administrativ teritoriale se acordă elevilor sume forfetare.În acest context, prin adresa nr. 10605/19.09.2023, înregistrată la Consiliul Județean Cluj sub nr. 37553/20.09.2023, Inspectoratul Școlar Județean Cluj a solicitat valoarea unitară lei/kilometru aferentă sumei forfetare, în conformitate cu prevederile art. 4 alin.(2) din Anexa nr. 2 la Hotărârea Guvernului nr. 810/2023 pentru aprobarea Normelor metodologice privind acordarea facilităţilor de transport pentru elevi.Stabilirea sumei forfetare se face de către unitățile de învățământ, pe baza valorii unitare lei/km aprobate de consiliile județene, înmulțită cu numărul de kilometri parcurși zilnic între localitatea de domiciliu a elevilor și localitatea în care aceștia sunt școlarizați și numărul de zile de cursuri din luna respectivă. Decontarea costurilor pentru facilităţile de transport acordate elevilor se face de la bugetul de stat, prin bugetul Ministerului Educaţiei. |
| **1.2. Cerinţe care reclamă oportunitatea actului administrativ:** |
| În conformitate cu prevederile art. 4 alin. (2) – alin. (5) din Anexa nr. 2 la Normele metodologice privind acordarea gratuităţii la transportul public rutier local şi metropolitan rutier, transportul public rutier judeţean şi interjudeţean pentru elevi, aprobate prin H.G. nr. 810/2023:*”(2) Până la data de 31 august a fiecărui an, consiliile judeţene adoptă hotărâri prin care stabilesc valoarea unitară lei/kilometru aferentă sumei forfetare, cu avizul conform al Autorităţii Naţionale de Reglementare pentru Serviciile Comunitare de Utilităţi Publice, denumită în continuare ANRSC.**(3)* ***Prin excepţie de la prevederile alin. (2), în anul 2023, consiliile judeţene adoptă hotărâri prin care stabilesc valoarea unitară lei/kilometru aferentă sumei forfetare, cu avizul conform al ANRSC, până la 15 noiembrie.****(4) Suma forfetară de care beneficiază fiecare elev se stabileşte pe baza valorii unitare lei/kilometru înmulţită cu numărul de kilometri parcurşi zilnic între domiciliu/reşedinţă şi unitatea de învăţământ şi numărul de zile de cursuri din luna de analiză.**(5) Asigurarea sumelor forfetare se face pe baza tarifelor aprobate de consiliile judeţene.”*Elevii care nu urmează cursurile școlare în localitatea de domiciliu și nu au acces la serviciile de transport public, curse şcolare, transport cu mijloacele de transport aparţinând unităţilor de învăţământ sau consiliilor locale, primesc o sumă lunară fixă, a cărei cuantum este stabilit anual, prin hotărâre a consiliului județean, cu aprobarea Agenției Naționale pentru Reglementare în domeniul Serviciilor Comunitare de Utilități Publice (ANRSC).In același sens art. 83 alin. (8) din *Legea învăţământului preuniversitar* nr. 198/2023, statuează că: *”(8) În cazul în care elevii nu sunt şcolarizaţi în satul, comuna, oraşul sau municipiul de domiciliu şi nu beneficiază de existenţa serviciilor de transport public, aceştia beneficiază, pe durata cursurilor şcolare, de o sumă forfetară lunară al cărei cuantum se stabileşte anual, cu avizul conform al ANRSC, prin hotărâre a consiliului judeţean, în funcţie de distanţa dintre unitatea de învăţământ şi domiciliu*.”Aprobarea Proiectului de hotărâre în cauză contribuie la stabilirea sumei forfetare de către unitățile de învățământ, pe baza valorii unitare lei/km aprobate de consiliile județene și implicit la acordarea unor facilităţi de transport pentru elevi, menite să sprijine accesul la educație al acestora. |
| 1. **Schimbari preconizate:**
 |
| Aprobarea proiectului de hotărâre în cauză vizează stabilirea cuantumului valorii unitare lei/kilometru aferentă sumei forfetare de care va beneficia fiecare elev care nu poate fi şcolarizat în localitatea de domiciliu şi nu beneficiază de existenţa unor servicii de transport public, curse şcolare, transport cu mijloacele de transport aparţinând unităţilor de învăţământ sau consiliilor locale. |
| **Secțiunea a 2-a - Impactul socio-economic:**  |
| Acordarea facilităţilor de transport pentru elevi sunt menite să sprijine accesul la educație al elevilor, pe durata cursurilor școlare. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre, acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza eventualelor observații și propuneri formulate de persoanele sau organizațiile interesate. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:**  |
| Actul administrativ nu produce efecte asupra altor acte administrative.Masurile de implementare constă în monitorizarea calculul cheltuielilor aferente facilităţilor acordate elevilor pentru transportul rutier efectuate de către operatorii de transport pentru fundamentarea hotărârii ce trebuie adoptată până la 31.08/2024.  |
| **Secțiunea a 6-a - Anexe la referatul de aprobare:** |
| adresa Inspectoratul Școlar Județean Cluj nr. 10605/19.09.2023 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind stabilirea valorii unitare lei/kilometru aferentă sumei forfetare,**

**în vederea acordării unor facilităţi de transport pentru elevi**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. .... din ..... privind stabilirea valorii unitare lei/kilometru aferentă sumei forfetare, în vederea acordării unor facilităţi de transport pentru elevi, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 39313 din 04.10.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 39319/05.10.2023 şi Avizul cu nr........... din ............ adoptat de Comisia de specialitate nr. …....…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Inspectoratului Școlar Județean Cluj nr. 10605/19.09.2023, înregistrată la Consiliul Județean Cluj sub nr. 37553/20.09.2023;
* Avizul conform nr............. din............... al Autorității Naţionale de Reglementare pentru Serviciile Comunitare de Utilităţi Publice;

Luând în considerare prevederile:

* art. 123 – 140, ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată;

În conformitate cu prevederile:

* art. 17 alin. (1) lit. m) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;
* art. 83 alin. (8) din Legea învăţământului preuniversitar nr. 198/2023, cu modificările şi completările ulterioare;
* art. 4 alin.(2), alin.(3) și alin.(4) din Anexa nr. 2 la Hotărârea Guvernului nr. 810/2023 pentru aprobarea Normelor metodologice privind acordarea facilităţilor de transport pentru elevi;
* art. 27^1 și 27^2 din Ordinul Autorității Naţionale de Reglementare pentru Serviciile Comunitare de Utilităţi Publice nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. Se stabilește valoarea unitară, în cuantum de 0,23 lei/kilometru, aferentă sumei forfetare de care beneficiază fiecare elev care nu poate fi şcolarizat în localitatea de domiciliu şi nu beneficiază de existenţa serviciilor de transport public, serviciu de transport de tip curse şcolare, transport cu mijloacele de transport aparţinând unităţilor de învăţământ sau consiliilor locale.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Juridică – Birou Administrare Patrimoniu.

**Art. 3.** Prezenta hotărâre se comunică Direcției Juridice, Inspectoratului Școlar Județean Cluj, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr. …. din …………...**

Prezenta hotărâre a fost adoptată cu ...... voturi “pentru” ...… voturi “împotrivă”, ….... ”abţineri” şi ….... membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

Nr. 39319/05.10.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | stabilirea valorii unitare lei/kilometru aferentă sumei forfetare, în vederea acordării unor facilităţi de transport pentru elevi |
| **Compartiment de resort:** | Biroul Administrare Patrimoniu |
| **Secțiunea 1 - Documentare și analiză:**  |
| În vederea sprijinirii accesului la educație al elevilor care nu pot fi şcolarizaţi în localitatea de domiciliu şi nu beneficiază de existenţa serviciilor de transport public, de transport de tip curse şcolare sau de transport cu mijloacele de transport aparţinând unităţilor de învăţământ sau consiliilor locale a fost adoptată Hotărârea Guvernului nr. 810/2023 pentru aprobarea normelor metodologice privind acordarea facilităţilor de transport pentru elevi.Carta drepturilor fundamentale a Uniunii Europene prevede că orice persoană are dreptul la educație, precum și la accesul la formare profesională și formare continuă.Acest drept include posibilitatea de a urma gratuit învățământul obligatoriu. In același sens, al asigurării dreptului la educație, prin Legea învăţământului preuniversitar nr. 198/2023, se instituie accesul gratuit al elevilor din învăţământul preuniversitar acreditat/autorizat la serviciile publice de transport public local, metropolitan şi judeţean, pe tot parcursul anului şcolar.În domeniul transportului, unul din principalele obiective ale politicii europene este garantarea unor servicii de transport de călători sigure, eficiente şi de o înaltă calitate prin intermediul concurenţei reglementate, garantând în acelaşi timp transparenţa şi buna funcţionare a serviciilor publice de transport de călători, luând în considerare factorii sociali, de mediu şi de dezvoltare regională.  |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Pentru fundamentarea valorii unitare lei/kilometru aferentă sumei forfetare, au fost utilizate datele recente, furnizate, de operatorii de transport, în procedura de achiziție publică finalizată de Consiliul Județean Cluj în anul 2023. Astfel, în vederea îndeplinirii obligației legale de a asigura prestarea serviciilor publice de transport persoane desfășurate pe raza administrativ-teritorială a județului Cluj, ulterior datei de 30.06.2023, data expirării valabilității licențelor de traseu emise de ARR, s-a desfășurat, la sediul Consiliului Județean Cluj, procedura de atribuire prin negociere fără invitaţie prealabilă a unui anunț de participare a contractului având ca obiect ”Delegarea serviciului de transport public județean de persoane la nivelul județului Cluj”.Aceasta vizează o perioadă limitata de timp, până la finalizarea licitației publice organizată în conformitate cu prevederile Legii nr. 99/2016 privind achizițiile sectoriale, cu modificările şi completările ulterioare, printr-o procedură de atribuire competitivă, transparentă și echitabilă, prevăzută de Regulamentul (CE) nr.1370/2007 și de legislația în domeniul achizițiilor sectoriale, aflată în curs de desfășurare. Au fost încheiate Contracte de achiziție publică cu fiecare dintre operatorii desemnați câștigători în urma evaluării ofertelor depuse la procedura mai sus menționată, pe 12 loturi, respectiv pe 40 trasee. În conformitate cu prevederile Ordinului nr. 272/2007 al Președintelui A.N.R.S.C pentru aprobarea Normelor cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare, tarifele de călătorie practicate pentru transportul județean de persoane prin curse regulate se determină pe baza fundamentării realizate de către operatorii de transport, pe structura elementelor de cheltuieli pentru stabilirea, ajustarea sau modificarea tarifului mediu pentru serviciul public de transport judeţean de persoane efectuat prin curse regulate, conform anexei nr. 2 la Ordinul nr. 272/2007.Nivelul tarifului mediu pe călătorie este cel ofertat şi fundamentat de către fiecare operator de transport desemnat câștigător în cadrul Procedurii de licitație competitive, prin completarea Anexei 2 la Ordinul 272/2007, astfel:**Lotul 24**-pe traseul T049: 0,22 lei/loc/km (fără TVA)-pe traseul T050: 0,25 lei/loc/km (fără TVA)-pe traseul T051: 0,36 lei/loc/km (fără TVA)Tarif de călătorie mediu pe Lotul 24: 0,28 lei/loc/km (fără TVA)**Lotul 25**-pe traseul T052: 0,16 lei/loc/km (fără TVA)-pe traseul T053: 0,19 lei/loc/km (fără TVA)-pe traseul T054: 0,21 lei/loc/km (fără TVA)Tarif de călătorie mediu pe Lotul 25: 0,19 lei/loc/km (fără TVA)**Lotul 31**-pe traseul T062: 0,14 lei/loc/km (fără TVA)-pe traseul T063: 0,14 lei/loc/km (fără TVA)-pe traseul T064: 0,14 lei/loc/km (fără TVA)-pe traseul T065: 0,14 lei/loc/km (fără TVA)-pe traseul T066: 0,14 lei/loc/km (fără TVA)-pe traseul T067: 0,14 lei/loc/km (fără TVA)-pe traseul T068: 0,14 lei/loc/km (fără TVA)Tarif de călătorie mediu pe Lotul 31: 0,14 lei/loc/km (fără TVA)**Lotul 32**-pe traseul T069: 0,20 lei/loc/km (fără TVA)-pe traseul T070: 0,20 lei/loc/km (fără TVA)-pe traseul T071: 0,20 lei/loc/km (fără TVA)-pe traseul T072: 0,20 lei/loc/km (fără TVA)Tarif de călătorie mediu pe Lotul 32: 0,20 lei/loc/km (fără TVA)**Lotul 33**-pe traseul T073: 0,08 lei/loc/km (fără TVA)-pe traseul T074: 0,09 lei/loc/km (fără TVA)-pe traseul T075: 0,12 lei/loc/km (fără TVA)-pe traseul T076: 0,12 lei/loc/km (fără TVA)Tarif de călătorie mediu pe Lotul 33: 0,11 lei/loc/km (fără TVA)**Lotul 35**-pe traseul T078: 0,17 lei/loc/km (fără TVA)-pe traseul T079: 0,17 lei/loc/km (fără TVA)-pe traseul T080: 0,17 lei/loc/km (fără TVA)Tarif de călătorie mediu pe Lotul 32: 0,17 lei/loc/km (fără TVA)**Lotul 36**-pe traseul T081: 0,18 lei/loc/km (fără TVA)-pe traseul T082: 0,18 lei/loc/km (fără TVA)-pe traseul T083: 0,18 lei/loc/km (fără TVA)-pe traseul T084: 0,18 lei/loc/km (fără TVA)Tarif de călătorie mediu pe Lotul 36: 0,18 lei/loc/km (fără TVA)**Lotul 38**-pe traseul T086: 0,20 lei/loc/km (fără TVA)-pe traseul T087: 0,20 lei/loc/km (fără TVA)-pe traseul T088: 0,20 lei/loc/km (fără TVA)Tarif de călătorie mediu pe Lotul 38: 0,20 lei/loc/km (fără TVA)**Lotul 56**-pe traseul T127: 0,13 lei/loc/km (fără TVA)Tarif de călătorie mediu pe Lotul 56: 0,13 lei/loc/km (fără TVA)**Lotul 59**-pe traseul T137: 0,30 lei/loc/km (fără TVA)-pe traseul T138: 0,30 lei/loc/km (fără TVA)-pe traseul T139: 0,30 lei/loc/km (fără TVA)-pe traseul T140: 0,30 lei/loc/km (fără TVA)-pe traseul T141: 0,30 lei/loc/km (fără TVA)Tarif de călătorie mediu pe Lotul 59: 0,30 lei/loc/km (fără TVA)**Lotul 60**-pe traseul T142: 0,19 lei/loc/km (fără TVA)-pe traseul T143: 0,22 lei/loc/km (fără TVA)Tarif de călătorie mediu pe Lotul 60: 0,21 lei/loc/km (fără TVA)**Lotul 62**-pe traseul T146: 0,15 lei/loc/km (fără TVA)Tarif de călătorie mediu pe Lotul 62: 0,15 lei/loc/km (fără TVA)Tarif de călătorie mediu pentru toate cele 12 loturi este 0,19 lei/loc/km (fără TVA), **respectiv 0,23 lei/loc/km (cu TVA)**Raportat la dispozițiile legale menționate anterior, valoarea unitară lei/kilometru aferentă sumei forfetare de care beneficiază elevii care nu pot fi şcolarizați în localitatea de domiciliu şi nu beneficiază de existenţa serviciilor de transport public a fost stabilită după cum urmează: * a fost determinat nivelul tarifelor de călătorie potrivit prevederilor art. 27^2 alin. (1) lit. a) din Ordinul A.N.R.S.C. nr. 272/2007 cu modificările și completările ulterioare, pentru fiecare lot;
* suma tarifelor medii de călătorie de pe fiecare lot s-a împărțit la numărul de loturi și s-a calculat media aritmetică a tarifului de călătorie mediu, care reprezintă valoarea unitară lei/kilometru, aferentă sumei forfetare, în conformitate cu prevederile art. 4 alin. (4) din *Anexa nr. 2 la* *Normele metodologice privind acordarea gratuităţii la transportul public rutier local şi metropolitan rutier, transportul public rutier judeţean şi interjudeţean pentru elevi,* aprobat prin H.G. nr. 810/2023
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):  |
| Prin adoptarea hotărârii în cauză se stabilește valoarea unitară lei/kilometru aferentă sumei forfetare, în vederea acordării unor facilităţi de transport pentru elevi |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu |  |  |
| Verificat: Șef Birou | Ioan-Alin Danci |  |  |
| Elaborat: consilier  | Mirela Piciu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică/ Birou Administrare Patrimoniu | 06.10.2023 |  | Raport întocmit |
|  |  |  |  |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Rusu Anca-Cosmina |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 1 |  |  |  |